Vir die voëls - Wikipedia
Vir die voëls is ’n Afrikaanse rolprent wat op 25 November 2016 vrygestel is. Die fliek is gebaseer op 'n kortverhaal deur Irma Humpel, getiteld "Slim vang sy baas". Die storie gaan oor die ware liefdesverhaal van Irma en Sampie de Klerk van Newcastle. Irma het 'n dit vir ’n leserswedstryd ingeskryf op soek na ’n draaiboek om Huisgenoot se 100ste bestaansjaar te vier. Huisgenoot het die film in samewerking met kykNET Films en The Film Factory vervaardig.
Die film is ’n romantiese drama wat in die laat sewentigs afspeel. Hubare mans was op die grens vir diensplig en vroueregte ’n onbekende konsep. Musiektreffers uit die 1970’s, soos Carike Keuzenkamp se Hoeka Toeka en Glenys Lynne se Ramaja, kan in die fliek gehoor word. Die fliek het ’n 10-12 OLG-ouderdomsperk (ouerleiding vir geweld).
Simoné Nortmann as Irma Humpel
Francois Jacobs as Sampie de Klerk
Elize Cawood as ouma
Lara Kinnear as Marieda
Bennie Fourie as Karel
Neels van Jaarsveld as Ivan
Nicola Hanekom as Alta
Drikus Volschenk as Willem sr.
Edrien Erasmus as Dina
Leandry Smit as Irma Humple jr.
Candice Kruger as Marieda jr.
Liam Bosman as Sampie de Klerk jr.
In die fliek is Irma Humpel ’n korrelkop-rabbedoe wat in die laat 1970’s in ’n trourok voor die kansel beland. Die bruidegom is die seun wat haar kleintyd geterg het. Tot kort tevore het sy vas geglo dat onafhanklikheid die enigste vorm van vryheid is, maar intussen het Sampie de Klerk haar oor haar oortuigings laat nadink.
Vir die voëls in die Internet-rolprentdatabasis
Ontsluit van "https://af.wikipedia.org/w/index.php?title=Vir_die_voëls&oldid=1816513"
Die bladsy is laas op 16 September 2018 om 13:07 bygewerk.